Osnovna šola Antona Globočnika

Postojna

Cesta na Kremenco 2

Datum: 8. 6. 2009

Obvestilo o obliki diferenciacije pouka v 5. razredu pri slovenščini in  matematiki v 

              šol. letu 2009 /10

Spoštovani starši in učenci bodočega 5. razreda devetletke!

V skladu z določili Pravilnika o izvajanju diferenciacije pri pouku v osnovni šoli (Ur. list RS 63/ 2006) vas obveščamo o obliki diferenciacije pouka, ki se bo izvajala  pri slovenščini in matematiki v 5. razredu v šolskem letu 2009 /10.

Svet šole je po pridobitvi mnenja učiteljskega zbora sprejel odločitev o izvajanju fleksibilne diferenciacije, ki se bo izvajala v homogenih učnih skupinah kot nivojski pouk pri slovenščini in matematiki v 5. razredu za šol. leto 2009/10.

Nivojski pouk poteka na treh ravneh zahtevnosti ter je namenjen utrjevanju in ponavljanju oziroma poglabljanju in razširjanju učne snovi.

Število ur nivojskega pouka pri posameznem predmetu ne sme preseči četrtine letnega števila ur posameznega predmeta. 

Učencem in staršem svetujemo, da pri odločanju za raven zahtevnosti pri nivojskem pouku pri posameznem predmetu upoštevajo:

-oceno pri predmetu

-sodelovanje in dosežke na tekmovanjih iz znanja

-sodelovanje in dosežke pri interesnih dejavnostih in drugih dejavnostih v šoli in izven nje

Učenci boste svojo odločitev za raven zahtevnosti pri nivojskem pouku pri slovenščini in matematiki  po posvetu s starši in učitelji, sporočili šoli pisno- na priloženem obrazcu

»Izbira ravni zahtevnosti«. 

Izpolnjen obrazec boste oddali razredničarki do petka, 19. 6. 2009.

Učenec lahko po posvetovanju z učitelji, šolsko svetovalno službo in s starši spremeni raven zahtevnosti pri nivojskem pouku in svojo odločitev o tem sporoči na ustreznem obrazcu »Sprememba ravni zahtevnosti«..

Lepo prosimo, da se starši in učenci pogovorite in se skupaj odločite za začetno raven zahtevnosti pri nivojskem pouku. Vabimo vas, da se v primerih nejasnosti in težav pri odločanju, oglasite na šoli, da bomo skupaj prispevali k lažji odločitvi. 

V želji po dobrem sodelovanju v prihajajočem šolskem letu vas lepo pozdravljamo.

Priloga:                                                                                            

-obrazec »izbira ravni zahtevnosti«                                                        Ravnateljica                             

                                                                                                   Sabina Ileršič Kovšca

Osnovna šola Antona Globočnika

Postojna

Cesta na Kremenco 2

IZBIRA RAVNI ZAHTEVNOSTI PRI NIVOJSKEM POUKU  PRI SLOVENŠČINI IN  MATEMATIKI  V  5. RAZREDU V ŠOLSKEM LETU 2009/10

Učenec/- ka ________________________________________________, ki bo v šol. letu 

2009/10 obiskoval/- la  5. razred na osnovni šoli Antona Globočnika v Postojni

in starši sporočamo odločitev za začetno raven zahtevnosti pri nivojskem pouku  pri slovenščini in matematiki (obkrožite izbiro):

SLOVENŠČINA               A- prva raven          B- druga raven      C- tretja raven

MATEMATIKA               A- prva raven          B- druga raven      C- tretja raven

Podpis učenca ______________________

Podpis staršev _____________________

Datum: ___________________________

                                                                                               Ravnateljica

                                                                                          Sabina Ileršič Kovšca

